Luka Donci a făcut spectacol în NBA! Performanța pe care a repetat-o pentru al treilea meci la rând
Luka Doncic (Phoenix Suns), autor al unei performanțe impresionante în NBA.
Starul sloven Luka Doncic a reuşit o serie statistică record în meciul câştigat în deplasare de Dallas Mavericks, cu 142-124, în faţa lui Detroit Pistons, devenind sâmbătă primul jucător din NBA care a reuşit al şaselea meci consecutiv cu o triplă-dublă (categorie statistică de peste 10 pct) şi peste 30 pct înscrise, devansându-l pe Russell Westbrook (5), informează AFP.
Doncic şi-a trecut în cont 39 pct, 10 recuperări şi 10 pase decisive.
Într-un alt meci, Boston Celtics, liderul Conferinţei de Est şi echipa cu cel mai bun bilanţ al ligii profesioniste nord-americane de baschet, s-a impus în deplasare în faţa lui Phoenix Suns, cu 117-107, în ciuda celor 45 pct înscrise de vedeta Kevin Durant.
Alte rezultate de sâmbătă
- Portland Trail Blazers - Toronto Raptors 128-118
- Denver Nuggets - Utah Jazz 142-121
- Charlotte Hornets - Brooklyn Nets 110-99
- Golden State Warriors - San Antonio Spurs 113-126
- Los Angeles Clippers - Chicago Bulls 112-102
În Conferinţa de Est, lider este Boston Celtics, cu 49 victorii şi 14 înfrângeri, în timp ce în Vest conduce Oklahoma City Thunder, cu 44 victorii şi 19 eşecuri.
Urmăriți SPORT.RO și pe Google News